**Láss csodát!**

Azonosítószám: TOP-7.1.1-16-H-ESZA-2019-00586

**Kedvezményezett:**

Konzorciumvezető: Körmendi Szociális Szolgáltató és Információs Központ

Támogatás összege: 3 000 000,- Ft

**Támogatás mértéke:** 100 %

**Projekt tartalmának bemutatása:**

A projekt célja:

A projekt a fogyatékkal élő emberek társadalmi kirekesztettségének megoldására irányul azáltal, hogy javítja a társadalomban való beilleszkedésüket, illetve újra beilleszkedésüket. A fogyatékos emberek nem lehetnek másodrendű polgárok, lehetőséget kell adni számukra, hogy képességeiket, tehetségeiket be tudják mutatni, ezáltal Körmend város identitását alakítva.

A projekt fő elemei a fogyatékossággal élők csoportos és egyéni produkciói bemutatkozó jelleggel. Fogyatékosokkal foglalkozó szakemberek akik megfelelő tapasztalattal bírnak, mentorálják a fogyatékossággal élőket.

Több hónapos előkészületek és felkészítés előzi meg a gálát. A megvalósítást 2019. októberében tervezzük a város 775 éves rendezvénysorozatához kapcsolódva. A projekt lezárásával összegyűjtjük tapasztalatainkat mit sikerült megvalósítani, mit értünk el.

A rendezvény legfontosabb prioritása a fogyatékkal élők, rászorulók és hátrányos helyzetben élők társadalmi kötelékének erősítése, a hátrányban élők elfogadtatása, az interperszonális kapcsolatok erősítése embertársaink között.

A projekt helyszíne az intézmény székhelye, valamint a Batthyány Örökségközpont Látogatóközpontja, ami teljes mértékben felújított és akadálymentesített környezetet biztosít egy ilyen nagyszabású program megvalósításához.